মোরশেদ আলী খান
মোহাম্মদ মোরশেদ আলী খান (জন্ম: ১৪ মে, ১৯৭২) ফরিদপুর জেলায় জন্মগ্রহণকারী বাংলাদেশের আম্পায়ার ও সাবেক আন্তর্জাতিক ক্রিকেটার। ১৯৯৮ সালে স্বল্পকালীন সময়ের জন্য বাংলাদেশ ক্রিকেট দলের পক্ষে খেলেছেন। দলে তিনি মূলতঃ বামহাতি মিডিয়াম পেস বোলার ছিলেন। এছাড়াও নিচেরসারিতে বামহাতে ব্যাটিং করতেন মোরশেদ আলী খান। দীর্ঘদেহী বামহাতি বোলার হিসেবে ঘরোয়া ক্রিকেটে সুনাম কুড়ান। ঘরোয়া প্রথম-শ্রেণীর ক্রিকেটে ঢাকা মেট্রোপলিশের প্রতিনিধিত্ব করেছেন।